History of KtialiL 403 



MOKUNA III. 



KAPAAHUI.ANI A ME KONA KAIKAINA O KAMAKAAULANI. 



Mahope iho o ka hooiika kaua ana i ke kula o Keahumoa, e like me ka mea i 

 oleloia ma na Mokuna mua, a o Kapaahulani ke kaikuaana o Kamakaaulani ka mea 

 ma kela aoao o ke alii o Koolau mai. Hooili ia aku la ka pomaikai a me ka waiwai ia 

 Kapaahulani, a lilo ae la oia i punahele nui na ke alii; a haawi ae la ke alii i kona 

 man aina ponoi no ua Kapaahulani nei, a ma ka la o ka hoouka kaua ana, ia lakou i 

 hoi ai a uka o Lihue, hookupu iho la ka puaa, ka ai, a me ka waiwai ; a haule lakou 

 nei i lalo o Waianae, hookupu no ka waiwai. 



Ia manawa, olelo aku la o Kapaahulani i ke alii: "Ke ai nei au i ka waiwai, ke 

 noho la ko'u kaikaina a me ka'u vvahine, me ka ike ole mai i ko'u puu waiwai." A no 

 keia olelo a Kapaahulani, alalia, wae ae la ka pukaua o ke alii i man waa, niamuli o ke 

 kauoha a ke alii, e lawe i ka waiwai hookupu na ko Kapaahulani poe. A nolaila, ua 

 laweia ka waiwai maluna o na waa kaulua, a loaa o Kamakaaulani ma Puuloa, a malaila 

 i haawiia aku ai ka waiwai i laweia ai. 



A o Kamakaaulani hoi, mamua o ko laua hookaawale ana ia laua, ua kuka mua 

 no laua i kahi e noho ai o Kamakaaulani, mahope iho o ka hoomoe ana o ke kaua; a 

 nolaila no i noho ai o Kamakaaulani ma Puuloa, mamuli o ka laua kuka mua ana. A 

 ma keia hana a laua ua puni na aoao elua ia laua mamuli o ka laua nolu ana. 



NO KA HOI ANA O KE ALII I WAIALUA. 



Ia Kapaahulani i hoi ai me ke alii i Waialua mahope iho o ka haalele ana ia 

 Waianae, i aku la ke alii ia Kapaahulani : "Pehea na aina a'u i haawi aku ai ia oe i ka 

 la i hoomoe ai ke kaua i knla o Keahumoa?" I aku la o Kapaahulani: "E ke alii, aole 

 o'u manao aina, aole no hoi kekahi mea e ae. Aka, o ka'u mea i manao wale ai he 

 pono i ke alii ke haawi mai, o ka halepapaa ko'u." A ike ke alii ua pono ka Kapaahu- 

 lani olelo ma ia mea, alaila, lilo ae la o Kapaahulani i puuka nui no ka halepapaa, ma 

 ka inoa o ke alii. 



Alaila, o ka hana a ua Kapaahulani nei, iaia ma ke ano puuku nui no ka hale- 

 papaa, o ka hoouna man i na mea a pau ma ka halepapaa no kona kaikaina no Kama- 

 kaaulani. A oia ka hookoia ana o ka laua mea i manao mua ai. 



